Ο **Περικλής Δορκοφίκης** (Γλυφάδα Αττικής, 30 Αυγούστου 1980) είναι Έλληνας πρώην διεθνής καλαθοσφαιριστής. Έχει ύψος 2,05 μ. και αγωνιζόταν στη θέση του σέντερ.

Σταδιοδρομία
------------

Ο Δορκοφίκης υπέγραψε το 1998 σε ηλικία 18 ετών το πρώτο του επαγγελματικό συμβόλαιο με τον Ολυμπιακό Πειραιώς. Στους ερυθρόλευκους παρέμεινε μέχρι το 2001, έχοντας καταφέρει να κατακτήσει με το σύλλογο ένα Κύπελλο Ελλάδας (2002).

Την περίοδο 2002-03, έπαιξε στην ομάδα του Περιστερίου, ενώ από το 2003 μέχρι και το 2005 αγωνίστηκε στον ΑΣ Νέας Φιλαδέλφειας.

Τη διετία 2005-07, αγωνίστηκε στην Ιταλία για λογαριασμό της Αβελίνο (2005-06, 2007) και της Ρετζιάνα (2006-07).

Το καλοκαίρι του 2007 επέστρεψε στην Ελλάδα και μεταγράφει στην Ολυμπιάδα Πάτρας, στην οποία αγωνίστηκε για ένα χρόνο.

Την τριετία 2008-11, αγωνίστηκε με την ΑΕΚ Αθηνών.

Την περίοδο 2011-12 μεταπήδησε στο Ρέθυμνο.

Το καλοκαίρι του 2012 αγωνίστηκε στον Ηλυσιακό.

Τον Ιούλιο του 2014 έπαιξε στην ομάδα του Πανελευσινιακού.

Στις 25/9/2015, η ομάδα του Α.Σ. Παπάγου, ανακοίνωσε την συνεργασία της με τον διεθνή σέντερ.

Διεθνείς συμμετοχές
-------------------

Ο Περικλής Δορκοφίκης έχει πραγματοποιήσει αρκετές συμμετοχές με την Εθνική ομάδα καλαθοσφαίρισης.

Υπήρξε μέλος της Εθνικής ομάδας καλαθοσφαίρισης εφήβων και κατέκτησε το χάλκινο μετάλλιο στο Eurobasket του 1998 που διεξήχθη στην Βάρνα της Βουλγαρίας.

Έχει το ρεκόρ συμμετοχών με την Εθνική ομάδα καλαθοσφαίρισης εφήβων με 67 συμμετοχές

Υπήρξε μέλος της Εθνικής ομάδας καλαθοσφαίρισης νέων (20 συμμετοχές).

Έχει συμμετοχές και στην Εθνική ομάδα καλαθοσφαίρισης ανδρών όπου έχει κατακτήσει το ασημένιο μετάλλιο στους Μεσογειακούς Αγώνες του 2001 στην Τύνιδα της Τυνησίας.

Τοπική αυτοδιοίκηση
-------------------

Τον Μάιο του 2014, κλήθηκε να συμμετάσχει στις Αυτοδιοικητικές Εκλογές (δημοτικές εκλογές) στο πλευρό του σημερινού δημάρχου Γλυφάδας, Γιώργου Παπανικολάου. Έλαβε 674 ψήφους και εκλέχθηκε από τους πρώτους στον συνδυασμό.

Όπως ήταν φυσικό η ιδιότητα του Π. Δορκοφίκη ως (εν ενεργεία) αθλητή δεν έμεινε ανεκμετάλλευτη από τον Δήμο. Σήμερα είναι υπεύθυνος του τομέα αθλητισμού του Δήμου Γλυφάδας.

Η παρουσία του έφερε άλλο αέρα στα αθλητικά δρώμενα του δήμου.

Σε σύντομο χρονικό διάστημα παρουσίασε έργο αξιοποιώντας την αναγνωρισιμότητα του ως αθλητή προς όφελος του Δήμου.

Το σχεδόν παροπλισμένο από τις μεγάλες αθλητικές διοργανώσεις "Δ.Α.Κ. Γλυφάδας - Μ. Λιούγκας" (πρώην "Ε.Α.Κ. Γλυφάδας") απόκτησε λίγη από την χαμένη αίγλη του παρελθόντος. Στις 30 & 31 Ιανουαρίου διεξήχθη το Final Four Volley League Cup - Νίκος Σαμαράς στο κλειστό γυμναστήριο. Επίσης στις 13 & 15 Μαρτίου 2015 το Final four κυπέλλου καλαθοσφαίρισης γυναικών φιλοξενήθηκε στο ίδιο αθλητικό κέντρο.

Προσωπική ζωή
-------------

Ο Περικλής Δορκοφίκης ζει στη Γλυφάδα, είναι παντρεμένος με την Κατερίνα Πάλλα και μαζί έχουν τρία παιδιά.

Παραπομπές
----------

1. 1 2 3 4 5  «Ελληνική Ομοσπονδία Καλαθοσφαίρισης». Αρχειοθετήθηκε από το πρωτότυπο στις 23 Μαρτίου 2015. Ανακτήθηκε στις 2 Μαρτίου 2015.
2. ↑  «Η ιστορία της Εθνικής ομάδας καλαθοσφαίρισης εφήβων».
3. ↑  «Εκλογικά αποτελέσματα Δήμου Γλυφάδας» (PDF). [*νεκρός σύνδεσμος*]

Πηγές
-----

* 
*

Εξωτερικοί σύνδεσμοι
--------------------

* Περικλής Δορκοφίκης, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Παγκόσμιο Πρωτάθλημα Ανδρών U19 FIBA 1999 - 7η θέση |
| --- |
|  |
| 000 | 
* 4 Μαντζάνας
* 5 Παπαμακάριος
* 6 Παππάς
* 7 Πετρόπουλος
* 8 Δορκοφίκης
* 9 Πέττας
* 10 Διαμαντόπουλος
* 11 Υφαντής
* 12 Φώτσης
* 13 Παπαδόπουλος
* 14 Αγαδάκος
* 15 Γλυνιαδάκης
* Προπ: ?
 |  |

 |